জয়নুল আবেদিন
জয়নুল আবেদিন (২৯ ডিসেম্বর ১৯১৪ - ২৮ মে ১৯৭৬) বিংশ শতাব্দীর একজন বিখ্যাত বাঙালি চিত্রশিল্পী। পূর্ববঙ্গে তথা বাংলাদেশে চিত্রশিল্প বিষয়ক শিক্ষার প্রসারে আমৃত্যু প্রচেষ্টার জন্য তিনি "শিল্পাচার্য" অভিধা লাভ করেন।
নারায়ণ গঙ্গোপাধ্যায়
নারায়ণ গঙ্গোপাধ্যায় (৪ ফেব্রুয়ারি, ১৯১৮ - ৬ নভেম্বর, ১৯৭০) একজন ভারতীয় বাঙালি লেখক । জন্ম অবিভক্ত বাংলার (অধুনা বাংলাদেশের অন্তর্গত) অবিভক্ত দিনাজপুর জেলার বালিয়াডাঙ্গীতে। তিন খণ্ডে প্রকাশিত তাঁর প্রথম উপন্যাস "উপনিবেশ" (১৯৪২, ১৯৪৫, ১৯৪৬) পাঠকসমাজে সমাদৃত হয়। তাঁর উল্লেখযোগ্য ছোটগল্প সংকলন "বীতংস" (১৯৪৫), "দুঃশাসন" (১৯৪৫), "ভোগবতী" (১৯৪৭) এবং উল্লেখযোগ্য উপন্যাস "বৈজ্ঞানিক" (১৯৪৭), "শিলালিপি" (১৯৪৯), "লালমাটি" (১৯৫১), "সম্রাট ও শ্রেষ্ঠী" (১৯৫৫), "পদসঞ্চার" (১৯৫৪)। "সাহিত্যে ছোটগল্প" তাঁর একটি উল্লেখযোগ্য প্রবন্ধগ্রন্থ। ছোটদের জন্য তাঁর সৃষ্ট কাল্পনিক চরিত্র টেনিদা খুবই জনপ্রিয় । তাঁর লেখা কিছু উল্লেখযোগ্য ছোটগল্প হল - ইতিহাস, নক্রচরিত, হাড়, বীতংস, রেকর্ড, টোপ, আদাব, প্রভৃতি।